Ehdotus neuvoston asetus lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa annetun asetuksen (EY) N:o 658/2002 ja lopullisen polkumyyntitullin käyttöönotosta ja väliaikaisen tullin lopullisesta kantamisesta Puolasta ja Ukrainasta peräisin olevan ammoniumnitraatin tuonnissa sekä polkumyynnin vastaisen menettelyn päättämisestä Liettuasta peräisin olevan tuonnin osalta annetun asetuksen (EY) N:o 132/2001 muuttamisesta /* KOM/2004/0276 lopull. */





Ehdotus NEUVOSTON ASETUS lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa annetun asetuksen (EY) N:o 658/2002 ja lopullisen polkumyyntitullin käyttöönotosta ja väliaikaisen tullin lopullisesta kantamisesta Puolasta ja Ukrainasta peräisin olevan ammoniumnitraatin tuonnissa sekä polkumyynnin vastaisen menettelyn päättämisestä Liettuasta peräisin olevan tuonnin osalta annetun asetuksen (EY) N:o 132/2001 muuttamisesta (komission esittämä) PERUSTELUT Komissio pani 20. maaliskuuta 2004 vireille tarkastelua koskevan tutkimuksen, joka koskee muun muassa Venäjältä ja Ukrainasta peräisin olevan ammoniumnitraatin tuontia. Tämän tarkastelun tarkoituksena on tutkia, pitäisikö kyseisiä toimenpiteitä muuttaa yhteisön laajentumisen huomioon ottamiseksi. Tutkimus osoitti, että on yhteisön edun mukaista säätää voimassa olevien toimenpiteiden väliaikaisesta mukauttamisesta kymmenen uuden jäsenvaltion tuojiin ja käyttäjiin kohdistuvan kohtuuttoman kielteisen vaikutuksen välttämiseksi. Sen vuoksi ehdotetaan, että hyväksytään asianomaisten viejien väliaikaiset sitoumukset, joihin sisältyvät niiden perinteistä vientiä kymmeneen uuteen jäsenvaltioon vastaavat vähimmäishinnat ja määrälliset rajoitukset. Jäsenvaltioita kuultiin asiasta eivätkä ne vastustaneet ehdotusta. Neuvostoa pyydetään hyväksymään liitteenä oleva ehdotus asetukseksi, joka olisi julkaistava Euroopan unionin virallisessa lehdessä viimeistään 20. toukokuuta 2004. Ehdotus NEUVOSTON ASETUS lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa annetun asetuksen (EY) N:o 658/2002 ja lopullisen polkumyyntitullin käyttöönotosta ja väliaikaisen tullin lopullisesta kantamisesta Puolasta ja Ukrainasta peräisin olevan ammoniumnitraatin tuonnissa sekä polkumyynnin vastaisen menettelyn päättämisestä Liettuasta peräisin olevan tuonnin osalta annetun asetuksen (EY) N:o 132/2001 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [1], jäljempänä 'perusasetus', sellaisena kuin se on viimeksi muutettuna asetuksella (EY) N:o 461/2004 [2], ja erityisesti sen 8 artiklan, 11 artiklan 3 kohdan, 21 artiklan ja 22 artiklan c kohdan, [1] EYVL L 56, 6.3.1996, s. 1. [2] EUVL L 77, 13.3.2004, s. 12. ottaa huomioon komission ehdotuksen, jonka tämä on tehnyt neuvoa-antavaa komiteaa kuultuaan, sekä katsoo seuraavaa: A. MENETTELY 1. Voimassa olevat toimenpiteet (1) Toimenpiteiden voimassaolon päättymistä koskevan tarkastelun ja välivaiheen tarkastelun jälkeen neuvosto otti asetuksella (EY) N:o 658/2002 [3] käyttöön lopullisen polkumyyntitullin Venäjän federaatiosta, jäljempänä 'Venäjä', peräisin olevan ammoniumnitraatin, jäljempänä 'tarkasteltavana oleva tuote', tuonnissa. Neuvosto otti asetuksella (EY) N:o 132/2001 [4] käyttöön Ukrainasta peräisin olevan ammoniumnitraatin tuontia koskevan lopullisen polkumyyntitullin. [3] EYVL L 102, 18.4.2002, s. 1. [4] EYVL L 23, 25.1.2001, s. 1. (2) Toimenpiteinä on paljoustulli, joka Venäjän osalta on 47,07 euroa tonnilta ja Ukrainan osalta 33,25 euroa tonnilta. 2. Tutkimus (3) Komissio ilmoitti 20 päivänä maaliskuuta 2004 Euroopan unionin virallisessa lehdessä julkaistulla ilmoituksella [5] voimassa olevia toimenpiteitä, jäljempänä 'toimenpiteet', koskevan osittaisen välivaiheen tarkastelun vireillepanosta perusasetuksen 11 artiklan 3 kohdan ja 22 artiklan c kohdan mukaisesti. [5] EUVL C 70, 20.3.2004, s. 15. (4) Tarkastelu pantiin vireille komission aloitteesta sen tutkimiseksi, onko 1 päivänä toukokuuta 2004 tapahtuvan Euroopan unionin laajentumisen, jäljempänä 'laajentuminen', seurauksena, ja yhteisön edun huomioon ottaen, toimenpiteitä tarpeen mukauttaa kaikkiin asianomaisiin osapuoliin, käyttäjät, jakelijat ja kuluttajat mukaan luettuina, kohdistuvan äkkinäisen ja kohtuuttoman kielteisen vaikutuksen välttämiseksi. 3. Tutkimuksen osapuolet (5) Kaikille komission tiedossa oleville asianomaisille osapuolille, mukaan luettuina yhteisön tuotannonala, yhteisön tuottajien tai käyttäjien järjestöt, asianomaisten maiden viejät/tuottajat, tuojat ja niiden järjestöt, asianomaisten maiden viranomaiset sekä Euroopan unioniin 1 päivänä toukokuuta 2004 liittyvien kymmenen uuden jäsenvaltion, jäljempänä 'kymmenen uutta jäsenvaltiota', asianomaiset osapuolet, ilmoitettiin tutkimuksen vireillepanosta ja niille annettiin mahdollisuus esittää kantansa kirjallisesti, antaa tietoja ja toimittaa asiaa tukeva näyttö tarkastelun vireillepanoa koskevassa ilmoituksessa asetetussa määräajassa. Mahdollisuus tulla kuulluiksi myönnettiin kaikille asianomaisille osapuolille, jotka olivat sitä pyytäneet ja osoittaneet, että niiden kuulemiseen oli olemassa syitä. (6) Näin ollen seuraavat asianomaiset osapuolet esittivät kantansa: a) yhteisön tuottajien järjestö: Euroopan lannoitevalmistajien järjestö (EFMA) b) vientiä harjoittavat tuottajat: Nak Azot, Moskova, Venäjä OAO "Kirovo - Chepetsky Chimkombinat, Kirovo - Chepetsk, Venäjä Cherkasy Azot, Cherkasy, Ukraina JSC Acron, Vellky Novgorod, Venäjä. B. TARKASTELTAVANA OLEVA TUOTE (7) Tarkasteltavana oleva tuote on sama kuin alkuperäisessä tutkimuksessa eli ammoniumnitraatti, jäljempänä 'tarkasteltavana oleva tuote', joka on yleisesti maataloudessa käytetty kiinteä typpilannoite. Sitä valmistetaan ammoniakista ja typpihaposta, sen typpipitoisuus on yli 28 painoprosenttia ja se voi olla mikrorakeisessa tai rakeisessa muodossa. (8) Tarkasteltavana oleva tuote kuuluu tällä hetkellä CN-koodeihin 3102 30 90 (ammoniumnitraatti muuna kuin vesiliuoksena) ja 3102 40 90 (ammoniumnitraatti sekoitettuna kalsiumkarbonaatin tai muiden sellaisten epäorgaanisten aineiden kanssa, jotka eivät ole lannoitteita, typpipitoisuus yli 28 painoprosenttia). c. TUTKIMUKSEN TULOKSET 1. Viejämaiden asianomaisten osapuolten näkökannat (9) Kolme venäläistä ja yksi ukrainalainen vientiä harjoittava tuottaja sekä Venäjän ja Ukrainan viranomaiset väittivät, että korkeiden polkumyyntitullien johdosta ja sen seurauksena, että toimenpiteitä laajennetaan koskemaan kymmentä uutta jäsenvaltiota, niiden perinteiset kauppavirrat liittymässä oleviin maihin häiriintyisivät huomattavasti. (10) Ne väittivät erityisesti, että polkumyyntitullien aiheuttama hintojen jyrkkä ja äkillinen nousu teki tuotteesta kohtuuttoman kalliin kymmenen uuden jäsenvaltion loppukäyttäjille. 2. Yhteisön tuotannonalalta saadut huomautukset (11) Yhteisön tuotannonala totesi, että huolimatta siitä, että kymmenen uuden jäsenvaltion keskimääräiset hinnat olivat huomattavasti Euroopan unionin, sellaisena kuin se on välittömästi ennen 1 päivää toukokuuta 2004, jäljempänä '15 jäsenvaltion EU', hintoja alhaisemmat, se ei vastusta siirtymäkaudella toteutettavia välivaiheen toimenpiteitä koskevia ehdotuksia, jotka eivät vaikuta kielteisesti sen tilanteeseen. 3. Jäsenvaltioilta saadut huomautukset (12) Espanjan viranomaiset ilmaisivat huolensa, mutta muut jäsenvaltiot eivät vastustaneet komission ehdottamia välivaiheen toimenpiteitä. (13) Väitettiin, että kymmenestä uudesta jäsenvaltiosta useat olivat ottaneet käyttöön toimenpiteitä tarkasteltavana olevan tuotteen osalta ja että kyseisillä toimenpiteillä taattiin kymmenen liittymässä olevan maan suoja, joka laajentumisen yhteydessä kumoutuu. Toimenpiteet olivat: a) Puolassa kesäkuussa 2002 käyttöönotetut suojakiintiöt Venäjän federaatiosta peräisin olevan ammoniumnitraatin tuonnissa ja joulukuussa 2002 käyttöönotetut suojatoimenpiteet Ukrainasta peräisin olevan ammoniumnitraatin tuonnissa, b) Unkarissa heinäkuussa 2003 käyttöönotetut suojatoimenpiteet, jotka muodostuivat 11 600 forintin lisätullista Venäjän federaatiosta ja Ukrainasta peräisin olevan ammoniumnitraatin tuonnissa, c) Tsekissä helmikuussa 2003 käyttöönotetut suojatoimenpiteet, jotka muodostuivat 16 prosentin lisätullista Ukrainasta peräisin olevan ammoniumnitraatin tuonnissa, ja suojatoimenpiteet, jotka muodostuivat 35 prosentin lisätullista Venäjän federaatiosta peräisin olevan tarkasteltavana olevan tuotteen tuonnissa. (14) Tästä huolimatta kymmenen uuden jäsenvaltion viranomaiset katsoivat, että erityisiä siirtymäjärjestelyjä olisi sovellettava tarkasteltavana olevan tuotteen Ukrainasta ja Venäjältä peräisin olevaan tuontiin laajentumisen jälkeen. Tässä suhteessa väitettiin, että tarkasteltavana oleva tuote on erittäin tärkeä kymmenen uuden jäsenvaltion maanviljelijöille, koska sitä ei voida helposti korvata toisella tuotteella. (15) Lisäksi katsottiin, että kymmenen uuden jäsenvaltion maanviljelijöiden maksamien ammoniumnitraatin hintojen jyrkkä ja äkillinen nousu olisi estettävä. Muussa tapauksessa maanviljelijöillä tulisi olemaan vaikeuksia sopeutua uuteen, 15 jäsenvaltion EU:n maanviljelijöiden taholta tulevaan kilpailuun. Tämän seikan merkittävyys korostui lisää, kun otetaan huomioon Ukrainasta ja Venäjältä kymmeneen uuteen jäsenvaltioon suuntautuvan viennin huomattava arvo (noin 59 miljoonaa euroa vuodessa) verrattuna kyseisistä maista 15 jäsenvaltion EU:hun suuntautuvaan vientiin, joka on noin 39 miljoonaa euroa vuodessa. (16) Sen vuoksi väitettiin, että tarkasteltavana olevan tuotteen tuonti kymmeneen uuteen jäsenvaltioon hinnoilla, jotka eivät nouse äkillisesti ja jyrkästi, on erityisen tärkeää kyseisten maiden loppukäyttäjille. (17) Viranomaiset olivat tämän vuoksi sitä mieltä, että Ukrainasta ja Venäjältä peräisin olevan tarkasteltavana olevan tuotteen tuontiin kymmeneen uuteen jäsenvaltioon olisi sovellettava polkumyyntitoimenpiteiden osalta erityiskohtelua. 4. Arvio (18) Käytettävissä olevien tietojen perusteella suoritettiin analyysi, joka vahvisti, että tarkasteltavana olevan tuotteen hinnoissa kymmenessä uudessa jäsenvaltiossa ja 15 jäsenvaltion EU:ssa oli huomattavia eroja (esim. kymmenessä liittymässä olevassa maassa vuosina 2000-2003 Venäjältä peräisin olevan tuotteen hinta oli 70 euroa tonnilta ja Ukrainasta peräisin olevan tuotteen hinta oli 84 euroa tonnilta. 15 jäsenvaltion EU:ssa hinnat vuosina 2000-2003 olivat vastaavasti 100 euroa tonnilta ja 108 euroa tonnilta). (19) Analyysistä kävi myös ilmi, että Ukrainasta ja Venäjältä kymmeneen uuteen jäsenvaltioon suuntautuvan viennin määrä oli huomattava (vuosina 2000-2003 keskimäärin noin 817 tuhatta tonnia). 5. Päätelmät (20) Kaikki edellä mainitut eri näkökohdat ja intressit on otettu huomioon ja niitä on tarkasteltu kokonaisuutena. Näin ollen voidaan todeta, että voimassa olevien toimenpiteiden yhtäkkinen soveltaminen vaikuttaisi huomattavan kielteisesti kymmenen uuden jäsenvaltion tuojien ja käyttäjien etuihin, jos toimenpiteitä ei väliaikaisesti mukautettaisi. (21) Toimenpiteiden väliaikainen mukauttaminen ei yhteisön tuotannonalan antaman vahvistuksen mukaisesti päinvastoin kuitenkaan vaikuttaisi kohtuuttoman kielteisesti yhteisön tuotannonalan etuihin, sillä tuotannonala ei voi nykyisin vastata täysin kymmenen uuden jäsenvaltion asiakkaiden kysyntään. (22) Kyseisissä olosuhteissa voidaan kohtuudella päätellä laajentumisen aiheuttama erityistilanne huomioon ottaen, että yhteisön edun mukaista ei ole soveltaa voimassa olevia toimenpiteitä ilman niiden väliaikaista mukauttamista. Tarkasteltavana olevan tuotteen tuontia kymmeneen uuteen jäsenvaltioon ei olisi kuitenkaan mukautettava siten, että se huomattavasti vähentäisi kaupan suojan toivottua tasoa. (23) Tätä varten tutkittiin eri tapoja suojella parhaiten yhteisön tuotannonalaa vahingolliselta polkumyynniltä ja samaan aikaan ottaa huomioon yhteisön etunäkökohdat vähentämällä polkumyyntitullien uusien jäsenvaltioiden perinteisille ostajille aiheuttamaa taloudellista sokkia laajentumisen jälkeisen talouden sopeutumiskauden aikana. (24) Koska joissakin kymmenestä uudesta jäsenvaltiosta sovelletaan suojatoimenpiteitä ennen laajentumista, katsottiin, että edellä mainittu voidaan parhaiten saavuttaa sallimalla tuoda 50 prosenttia Ukrainasta ja Venäjältä kymmeneen uuteen jäsenvaltioon suuntautuvasta perinteisestä vientimäärästä (vientimäärä, johon eivät kymmenen uuden jäsenvaltion ennen laajentumista voimassa olevat suojatoimenpiteet vaikuta) ilman polkumyyntitullia siirtymäkauden ajan sillä edellytyksellä, että polkumyyntitullien kantamisen sijaan kyseisiin jäsenvaltioihin suuntautuvan viennin hinnat nostetaan tasolle, joka huomattavasti edistää vahingon korjaamista. Tässä yhteydessä kaikki perinteiset vientimäärät ylittävä vienti kymmeneen uuteen jäsenvaltioon, kuten myös vienti 15 jäsenvaltion EU:hun, olisi polkumyyntitullin alaista. 6. Sitoumukset (25) Sen jälkeen, kun oli arvioitu eri vaihtoehdot, joilla parhaiten mahdollistetaan perinteisten vientivirtojen jatkuminen kymmeneen uuteen jäsenvaltioon ja varmistetaan vahingon korjaamisen huomattava edistäminen, katsottiin, että asianmukaisin tapa oli hyväksyä yhteistyössä toimineiden osapuolten vapaaehtoiset sitoumukset, joihin sisältyvät vähimmäishinnat ja määrälliset rajoitukset. Sen vuoksi komissio ehdotti asianomaisille vientiä harjoittaville tuottajille sitoumuksia perusasetuksen 8 artiklan 2 kohdan mukaisesti. (26) Tässä yhteydessä olisi huomattava, että perusasetuksen 22 artiklan c kohdan mukaisesti laajentumisen erityisolosuhteet otettiin huomioon sitoumusten ehtoja vahvistettaessa. Sitoumukset muodostavat erityistoimenpiteen, sillä niillä mukautetaan olemassa olevat toimenpiteet väliaikaisesti 25 jäsenvaltion laajentuneen yhteisön osalta. (27) Olisi myös huomattava, että sitoumukset eivät suoraan vastaa polkumyyntitullia, sillä vähimmäishinnat vahvistettiin alhaisemmalle tasolle kuin yleensä. Kuten edellä mainittiin, toimiminen toisin nostaisi asianomaisen tuotteen hintaa kohtuuttoman kalliiksi kymmenen uuden jäsenvaltion loppukäyttäjille ja sen vuoksi se ei olisi yhteisön edun mukaista. Vientiä harjoittavat tuottajat sitoutuivat kuitenkin nostamaan hintojaan tasolle, joka huomattavasti edistää vahingon korjaamista. (28) Sen vuoksi Ukrainan ja Venäjän vientiä harjoittaville tuottajille vahvistettiin tuontimäärät ("katot"), joiden perustana käytettiin 50 prosenttia niiden vuosina 2001 ja 2002 kymmeneen uuteen jäsenvaltioon suuntautuneesta perinteisestä viennistä. Olisi kuitenkin huomattava, että kymmeneen uuteen jäsenvaltioon suuntautuvan vientimäärän havaittiin kasvaneen epätavallisen paljon vuoden 2003 viimeisinä kuukausina ja vuoden 2004 ensimmäisinä kuukausina. Kyseinen kasvu vähennettiin kattojen määrittämisessä käytetyistä perinteisistä määristä. (29) Harjoittaessaan myyntiä kymmeneen uuteen jäsenvaltioon sitoumustensa ehtojen mukaisesti asianomaisten vientiä harjoittavien tuottajien olisi sovittava siitä, että ne noudattavat kymmenen uuden jäsenvaltion yksittäisille asiakkaille suuntautuvassa myynnissään yleensä ottaen perinteisiä myyntirakenteitaan. Vientiä harjoittavien tuottajien olisi sen vuoksi oltava tietoisia siitä, että sitoumustarjousta voidaan pitää mahdollisena ja näin ollen hyväksyttävänä ainoastaan, jos ne noudattavat sitoumusten kattaman myynnin osalta kymmenen uuden jäsenvaltion asiakkaiden kanssa käymässään kaupassa yleensä ottaen perinteisiä kauppavirtoja. (30) Vientiä harjoittavien tuottajien olisi oltava tietoisia myös siitä, että jos kyseiset myyntirakenteet muuttuvat merkittävästi tai sitoumuksia on vaikea tai mahdoton valvoa, komissio on oikeutettu sitoumusten ehtojen mukaisesti peruuttamaan hyväksynnän yrityksen antamalta sitoumukselta. Sen sijaan otetaan käyttöön lopullinen polkumyyntitulli asetuksessa (EY) N:o 658/2002 ja asetuksessa (EY) N:o 132/2001 vahvistetulla tasolla tai komissio voi mukauttaa katon tasoa taikka toteuttaa muita korjaavia toimia. (31) Komissio voi hyväksyä kaikki edellä esitettyjä ehtoja noudattavat sitoumustarjoukset komissio asetuksella. D. ASETUKSEN (EY) N:o 658/2002 JA ASETUKSEN (EY) N:o 132/2001 MUUTTAMINEN (32) Jos komissio hyväksyy sitoumukset myöhemmin annettavalla komission asetuksella, edellä esitetty huomioon ottaen on välttämätöntä säätää mahdollisuudesta vapauttaa kyseisten sitoumusten mukaisesti yhteisöön tuotu tuonti asetuksella (EY) N:o 658/2002 ja asetuksella (EY) N:o 132/2001 käyttöön otetusta polkumyyntitullista mainittuja asetuksia muuttamalla, ON ANTANUT TÄMÄN ASETUKSEN: 1 artikla 1. Korvataan asetuksen (EY) N:o 658/2002 2 artikla seuraavasti: '2 artikla 1. Vapaaseen liikkeeseen luovutettavaksi ilmoitettu tuonti vapautetaan 1 artiklassa säädetystä polkumyyntitullista edellyttäen, että tuotavaa tuotetta tuottavat yritykset, joiden sitoumukset komissio on hyväksynyt ja joiden nimet sisältyvät asiaa koskevaan komission asetukseen, jota muutetaan ajoittain, ja jotka on tuotu saman komission asetuksen säännösten mukaisesti. 2. Edellä 1 kohdassa mainittu tuonti vapautetaan polkumyyntitullista edellyttäen, että: a) tullille tulliselvitettäviksi esitettävät tavarat vastaavat täsmälleen 1 artiklassa kuvattua tuotetta, b) jäsenvaltioiden tulliviranomaisille esitetään kauppalasku, jossa on oltava ainakin liitteessä luetellut kohdat, samaan aikaan, kun esitetään vapaaseen liikkeeseen luovuttamista koskeva ilmoitus, ja c) tullille tulliselvitettäviksi esitettävät tavarat vastaavat täsmälleen kauppalaskussa esitettyä kuvausta.' 2. Asetuksen (EY) N:o 658/2002 2 artiklasta tulee 3 artikla. 2 artikla 1. Korvataan asetuksen (EY) N:o 132/2001 2 artikla seuraavasti: '2 artikla 1. Vapaaseen liikkeeseen luovutettavaksi ilmoitettu tuonti vapautetaan 1 artiklassa säädetystä polkumyyntitullista edellyttäen, että tuotavaa tuotetta tuottavat yritykset, joiden sitoumukset komissio on hyväksynyt ja joiden nimet sisältyvät asiaa koskevaan komission asetukseen, jota muutetaan ajoittain, ja jotka on tuotu saman komission asetuksen säännösten mukaisesti. 2. Edellä 1 kohdassa mainittu tuonti vapautetaan polkumyyntitullista edellyttäen, että: a) tullille tulliselvitettäviksi esitettävät tavarat vastaavat täsmälleen 1 artiklassa kuvattua tuotetta, b) jäsenvaltioiden tulliviranomaisille esitetään kauppalasku, jossa on oltava ainakin liitteessä luetellut kohdat, samaan aikaan, kun esitetään vapaaseen liikkeeseen luovuttamista koskeva ilmoitus, ja c) tullille tulliselvitettäviksi esitettävät tavarat vastaavat täsmälleen kauppalaskussa esitettyä kuvausta.' 2. Asetuksen (EY) N:o 132/2001 2 artiklasta tulee 3 artikla. 3. Asetuksen (EY) N:o 132/2001 3 artiklasta tulee 4 artikla. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...]. Neuvoston puolesta Puheenjohtaja LIITE Yrityksen myydessä hintasitoumuksen mukaisesti ammoniumnitraattia yhteisöön kauppalaskussa on ilmoitettava seuraavat tiedot: 1. Otsake "SITOUMUKSESSA TARKOITETTUJEN TAVAROIDEN KAUPPA LASKU" 2. Kauppalaskun laatineen, komission asetuksen [LISÄÄ NUMERO] 1 artiklassa mainitun yrityksen nimi. 3. Kauppalaskun numero. 4. Kauppalaskun päivämäärä. 5. Taric-lisäkoodi, johon luokiteltuina laskussa tarkoitetut tavarat on tullattava yhteisön rajalla. 6. Tavaroiden tarkka kuvaus, mukaan lukien: - Tuotteen koodinumero tutkimusta ja sitoumusta varten (esim. koodinumero 1, koodinumero 2, jne.), - selkeä kuvaus asianomaista koodinumeroa vastaavista tavaroista (esim. koodinumero 1: ammoniumnitraatti, jossa ei ole lisäaineita - vakiotuote; koodinumero 2: ammoniumnitraatti, jossa on lisäaineita erityisseoksina, jne.), - yrityksen käyttämä tuotekoodi (jos käytössä), - CN-koodi, - määrä (tonneina). 7. Myyntiehdot, joissa ilmoitetaan: - hinta tonnilta, - sovellettavat maksuehdot, - sovellettavat toimitusehdot, - kaikki alennukset ja hyvitykset. 8. Sen yhteisön tuojana toimivan yrityksen nimi, jolle yritys antaa suoraan sitoumuksessa tarkoitettujen tavaroiden kauppalaskun. 9. Kauppalaskun laatineen yrityksen virkailijan nimi sekä seuraava allekirjoituksella varustettu vakuutus: "Minä allekirjoittanut vahvistan, että tässä laskussa tarkoitettujen tavaroiden myynti Euroopan yhteisöön suuntautuvaa suoraa vientiä varten tapahtuu... (yrityksen nimi) esittämän ja Euroopan komission asetuksella [LISÄÄ NUMERO] hyväksymän sitoumuksen soveltamisalan ja ehtojen mukaisesti, ja vakuutan, että tässä laskussa ilmoitetut tiedot ovat täydelliset ja paikkansapitävät."